Kiiresti valmiv ja maitsev taimne wokiroog töisesse argiellu. Antud retseptis kasutame kodumaist taimsetest valkudest tehtud lihaalternatiivi. Thormi pihvi põhikoostiseks on herne- ja kaeravalgu segu, mis on praktiliselt identne loomse lihaga.
|Toiteväärtus:||100g||1 eine|
|Energia (kcal)||222||634|
|Energia (kJ)||936||2670|
|Süsivesikud (g)||31||88.4|
|millest suhkrud (g)||9.2||26.1|
|Rasvad (g)||6.7||19.1|
|millest küllastunud rasvhapped||2.8||8.1|
|Valgud||10.4||29.7|
|Sool||1.2||3.5|
Pane vesi potti keema, lisa riis ja keeda 10-15 minutit . Loputa valmis riis jooksva vee all, et eemaldada sellelt üleliigne tärklis. Samal ajal lõika sellerivars pikkupidi kolmeks ja haki peeneks. Haki peeneks ka ingver, küüslauk, datlid ja maapähklid .
Sega kausis kokku sambal oelek (vürtsikas!) , ketšup, riisiäädikas, sojakaste, maisitärklis, 1 tl suhkrut ja 6 spl vett . Vispelda korralikult läbi, et maisitärklis lahustuks.
Kuumuta pannil õli ja lisa küüslauk, ingver ning kuumuta 30 sekundit , kuni muutub aromaatseks.
Lisa pannile käte vahel murendatud pihvid ja prae keskmisel kuumusel seni, kuni tulemus on kergelt kuldne. Lisa seller, roheline sibul ja datlid ning küpseta pidevalt segades veel 2-3 minutit . Seller võiks jääda krõmpsuv.
Lisa pannile eelnevalt kokkusegatud kaste ja kuumuta pidevalt segades, kuni kaste paksenenud. Selleks kulub 1-2 minutit . Võta pann tulelt ning sega juurde maapähklid .
Serveeri wokiroog riisiga .
Head isu!